# Ricardo Quintanilla

Ricardo Quintanilla (c. 1933) és un històric pilot de motociclisme català que destacà en competicions de velocitat durant la dècada de 1950 i començaments de la de 1960, havent estat un dels primers catalans a competir regularment en el Campionat del Món de motociclisme.
Després d'haver corregut amb diverses marques (entre les quals Mymsa i Ducati) i d'haver format part de l'equip oficial de Montesa, quan el 1958 va néixer l'empresa Bultaco en fou un dels seus primers pilots oficials, passant a engrossir el primer equip de competició d'aquesta marca (anomenat "Escudería Dos Tiempos"), compost inicialment per Paco González, Marcel Cama i John Grace. El 1960, l'equip al complet -reforçat per a l'ocasió amb Georges Monneret- va batre diversos rècords mundials de velocitat a Montlhéry, a bord de la mítica Bultaco Cazarécords.
El 1968, ja retirat de la competició, fundà l'empresa fabricant d'accessoris i recanvis per a motocicleta RQ, amb seu actualment a Dosrius, Maresme. L'empresa produeix elements de qualitat (els seus components per a motos de trial, per exemple, tenen gran anomenada entre els experts) i treballa per a marques com ara Honda, Gas Gas, Sherco i Beta Itàlia entre d'altres, a banda de fabricar també productes per a la venda directa al públic. RQ exporta a tot Europa, als Estats Units i al Japó.

## Resultats al Mundial de motociclisme

| Any | Categoria | Moto | Curses | Victòries | Podi | Pole | Fast lap | Punts | Posició |
| 1961 | 125cc | Bultaco | 1 | 0 | 0 | 0 | 0 | 1 | 19è |
| Total | | | 1 | 0 | 0 | 0 | 0 | 1 | |

## Referències

* ↑ «La mítica Bultaco Cazarecords deleita al público del MotorLand Classic Festival» (en castellà). motorlandaragon.com, 01-10-2010. [Consulta: 15 juny 2014].
* ↑ «Fotografias de leyenda 6» (en castellà). clubcaferacer.net. Club Cafe Racer 09, 27-05-2010. Arxivat de l'original el 11 de juliol 2014. [Consulta: 15 juny 2014].
* 1 2 3 «Empresa» (en castellà). rqf.es. RQ. [Consulta: 15 juny 2014].
* ↑ Herreros 1998: «Campeonato del Mundo de velocidad» p. 196
* ↑ Mollfulleda, Marta. «Pasión por las motos clásicas en Mollet» (en castellà). solomoto.es. Solo Moto, 23-05-2014. Arxivat de l'original el 1 de febrer 2015. [Consulta: 15 juny 2014].
* ↑ Herreros 1998: «Campeonatos de España de velocidad» p. 184-185
* ↑ Herreros 1998: «1945: Cataluña» p. 98
* ↑ Mas Godayol, Josep (Director). «Bultaco. Las purasangre». A: Dos Ruedas. Gran enciclopedia ilustrada de la moto (en castellà). Barcelona: Editorial Delta, 1980, p. 283 (vol. II). ISBN 84-85822-03-X.
* ↑ Marfil, Josep Maria. «Bultaco cazarecords o el poder de la Ilusión.» (en castellà). dailymotos.com, 01-10-2010. Arxivat de l'original el 18 d’octubre 2014. [Consulta: 15 juny 2014].
* ↑ «La Bultaco Cazarecords protagonista del Motorland Classic Festival» (en castellà). soymotero.net, 01-11-2010. [Consulta: 15 juny 2014].
* 1 2 «Accesorios y recambios para trial RQ» (en castellà). arstrialparts.com. Arxivat de l'original el 10 de novembre 2013. [Consulta: 15 juny 2014].
* ↑ «Riccardo Quintanilla» (en anglès). motogp.com. Arxivat de l'original el 6 de març 2016. [Consulta: 15 juny 2014].

## Bibliografia

* Herreros, Francisco; Aznar, José Luis. Historia del motociclismo en España (en castellà). Barcelona: RACC, 1998. ISBN 84-920886-5-6.

## Enllaços externs

* Web oficial de la seva empresa, RQ (anglès) (castellà)
* Imatge de Quintanilla amb la Bultaco TSS 125 al circuit de Hockenheim el 1961